
Kereskényi Gábor, primar al municipiului Satu Mare,
[bookmark: _Hlk163582712]În temeiul prevederilor art. 136 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect: aprobarea proiectului „Noi capacităţi de producere a energiei electrice produsă din surse regenerabile de energie solară, cu capacităţi de stocare integrate pentru autoconsum pentru unităţi şcolare”, proiect în susținerea căruia formulez prezentul


Referat de aprobare

Primăria Municipiului Satu Mare intenţionează să depună la finanțare proiectul ,, Noi capacităţi de producere a energiei electrice produsă din surse regenerabile de energie solară, cu capacităţi de stocare integrate pentru autoconsum pentru unităţi şcolare” prin Programul-cheie 1: Surse regenerabile de energie și stocarea energiei finanţat prin Fondul pentru Modernizare al Ministerului Energiei.
	Programul urmăreşte producţia energiei electrice din surse regenerabile de energie solară pentru autoconsum prin instalarea de noi capacități de producere a energiei din surse solare cu capacități de stocare integrate.
	Scopul proiectului este producerea de energie electrică din surse regenerabile de energie solară, cu capacităţi de stocare integrate pentru autoconsum pentru 10 unităţi şcolare din municipiul Satu Mare. Aceste unităţi şcolare sunt: Şcoala gimnazială Bălcescu Petöfi, Şcoala gimnazială Mircea Eliade, Şcoala gimnazială Octavian Goga, Şcoala gimnazială Ion Creangă, Şcoala gimnazială Avram Iancu, Şcoala gimnazială Lucian Blaga, Şcoala gimnazială Dr. Vasile Lucaciu, Liceul Teologic Ortodox Român Nicolae Steinhardt, Colegiul Economic Gheorghe Dragoș şi Liceul Tehnologic de Industrie Alimentară George Emil Palade. 
Prin proiect se propun a fi montate instalații destinate producerii de energie verde din surse regenerabile (solară), reprezentate de sisteme fotovoltaice ON-Grid.
Valoarea totală a proiectului este de 3.057.663 lei inclusiv TVA, din care valoarea eligibilă este de 1.143.743 lei inclusiv TVA iar valoarea neeligibilă este de 1.913.920 lei inclusiv TVA. 

În vederea aprobării proiectului „Noi capacităţi de producere a energiei electrice produsă din surse regenerabile de energie solară, cu capacităţi de stocare integrate pentru autoconsum pentru unităţi şcolare”, propun spre analiză şi aprobare Consiliului Local al Municipiului Satu Mare prezentul proiect de hotărâre.

